મલ માસને શરણાગત બનેલો જોઇને ભગવાને કહ્યું કેઃ સદગુણો, કીર્તિ, પ્રભાવ, ષડૈશ્ર્વર્ય ૫રાક્રમ, ભક્તોને વરદાન આ૫વાં વગેરે જેટલા ૫ણ ગુણ મારામાં છે અને તેનાથી હું સમગ્ર વિશ્વમાં પુરુષોત્તમ નામથી વિખ્યાત છું, તેવી જ રીતે આ મલિનમાસ ૫ણ ભૂતલ ૫ર પુરૂષોત્તમ નામથી પ્રસિધ્‍ધ થશે. મારામાં જેટલા સદગુણ છે તે તમામને આજથી મેં મલિન માસને આપી દીધા છે. મારું નામ જે વેદ, લોક અને શાસ્ત્રોમાં વિખ્યાત છે, આજથી તે પુરુષોત્તમ માસ નામથી આ મલિન માસ વિખ્યાત થશે અને હું પોતે આ માસનો સ્વામી બની ગયો છું.